laion/Wikipedia-Exotic huggingface dataset:
רשות הציבור

רשות הציבור או נחלת הכלל (באנגלית, "Public Domain" או בראשי התיבות המקובלים, PD) מכיל את כל היצירות שלא חלות עליהן זכויות קניין רוחני בלעדיות. ייתכן שזכויות אלו פגו, חולטו, ויתרו עליהן במפורש, או שאינן ניתנות ליישום. מכיוון שאף אחד לא מחזיק בזכויות הבלעדיות, כל אחד יכול להשתמש או להתייחס באופן חוקי ליצירות הללו ללא רשות. תקופת ההגנה המשפטית על יצירות מוגבלת בזמן (בדרך כלל למשך חיי היוצר ועוד שבעים שנה לאחר מכן), וכך גם תקופת ההגנה על פטנטים (בדרך כלל למשך עשרים שנה מיום הגשת הבקשה לפטנט). בתום התקופה הזו, היצירות וההמצאות אינן עוד בבעלות כלשהי, וכל אחד רשאי להשתמש בהן ללא בקשת רשות ממי שהיו הבעלים, וללא תשלום כלשהו. יצירותיו של חיים נחמן ביאליק למשל, נמצאות בעשור השני של המאה ה-21 בנחלת הכלל, משום שחלפו למעלה משבעים שנה מאז מותו, בשנת 1934. לאזכור המעבר של יצירות לרשות הציבור חוגגים ברחבי העולם ב-1 בינואר את יום נחלת הכלל. בתחום הפטנטים, כאשר ההגנה המשפטית פוקעת, כל גורם רשאי ליצור את ההמצאה, בכפוף למגבלות בדינים אחרים. כך, כאשר פטנט על תרופה פוקע, יכולות חברות תרופות אחרות לייצרו, וזו נקראת תרופה גנרית. אך עדיין דרוש אישור של משרד הבריאות לשיווק התרופה. גארט הרדין במאמרו האקדמי הטרגדיה של המאגר המשותף (או "הטרגדיה של נחלת הכלל" על פי תרגום אחר) הראה כיצד שיתוף במשאבים מוגבלים ללא שיתוף בהוצאות, מביא לשימוש יתר של המאגר המשותף, עד שהמאגר מתכלה לחלוטין. דוגמה קלאסית היא של מרעה שנמצא בבעלות משותפת, שהפרות שרועות בו הן בבעלות פרטית. כדי לפתור את הכשל הזה, שאותו כינה "הטרגדיה של המאגר המשותף", הפתרון שהציע הוא קניין פרטי, שבו המאגר המשותף יפוצל, וכל אחד יהיה בעלים של חלק, ובאותו חלק יישא בעלויות וייהנה מהרווחים. יש טוענים כי מסקנות אלו תקפות גם לקניין רוחני למרות היותו בלתי מוגבל. בתרבות הדיגיטלית, נחלת הכלל נתפסת כאינטרס ציבורי חשוב. כל יצירות הממשל הפדרלי בארצות הברית הן נחלת כלל ואין שום מניעה להשתמש בהן מבחינה זו. סעיף 105 של פרק 17 לקוד האמריקאי קובע כי "שמירת זכויות יוצרים תחת הוראות פרק זה אינה קיימת על כל יצירה של ממשלת ארצות הברית, אולם ממשלת ארצות הברית אינה מנועה מלקבל ולשמור על זכויות יוצרים המועברות אליה על ידי רישום, עזבון, או בדרך אחרת." מטרת חקיקה זו היא להעביר לרשות הציבור את כל היצירות של ממשלת ארצות הברית, אשר מוגדרות בסעיף 101 של פרק 17 לקוד האמריקאי, כיצירות אשר נוצרו בידי פקיד או עובד של ממשלת ארצות הברית כחלק מתפקידיו הרשמיים של אותו אדם. חוק דומה קיים גם בישראל. מדיה וקבצים בנושא רשות הציבור בוויקישיתוף U.S.C. 17, § 105. Subject matter of copyright: United States Government works U.S.C. 17 - § 101. Definitions – A “work of the United States Government” ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
אחי, זאת הרוח שלי

אחי, זאת הרוח שלי (באנגלית: !Dude, That's My Ghost) היא סדרת טלוויזיה מונפשת צרפתית-בריטית המיוצרת על ידי חברת האנימציה גמונט ייצור הצרפתית ומשודרת בערוץ דיסני בממלכה המאוחדת. הסדרה נוצרה על ידי יאן ואן ריג'סלברג. הסדרה הופיע בממלכה המאוחדת ואירלנד לראשונה ב-2 בפברואר 2013 בערוץ דיסני. הסדרה עוקבת אחר חייו של ספנסר רייט, נער בן 14, קולנוען צעיר, שעובר להוליווד עם משפחתו. הוא מגיע לאחוזה של בן המשפחה הרחוק שלו, כוכב הפופ בילי ג'ו קוברה. ספנסר מקבל עזרה מחבר חדש לאורח חיים שונים בהרבה מהוליווד: רוחו של כוכב הפופ המפורסם, בילי ג'ו קוברה. ספנסר רייט - ספנסר הוא הדמות הראשית בסדרה. ספנסר הוא קולנוען צעיר שיוצר סרטי אימה. לעיתים קרובות הוא נכנס לצרות בשל מעשיו של בילי, אבל מקבל באותה מידה לעזור גם כן. הוא לובש תליון כחול שהיה שייך לבילי כדי לראות אותו. בילי ג'ו קוברה - בילי הוא רוח רפאים והחבר הטוב ביותר של ספנסר. הוא היה כוכב רוק פופולרי ומפורסם מאוד לפני מותו, והוא עדיין זוכה להערכה רבה לאחר מותו. הוא לעיתים קרובות מאוד שובב ומתרגש, ונוטה לגרום לבעיות עבור ספנסר, אף על פי שבדרך כלל לא בכוונה. הוא גם עוזר לספנסר טוב יותר בקנה אחד עם תרבות הוליווד. לא ניתן לראות את בילי אלא אם כן לובשים פריט אישי שלו (כמו התליון של ספנסר). הוא בן דוד רחוק למשפחת רייט. יש לו אחוזה, ואחרי מותו משפחתו של ספנסר עברה לאחוזתו של בילי. שמו האמיתי הוא ברוך כהן. גלן פונזי - המנהל של בית הספר. לובש פאה נוכרית אף על פי שלרוב הפאה נופלת בגלל ספנסר או בילי. מאוהב בגברת רמספלד אף על פי שהיא קשישה עם שיניים תותבות. יש לו ציפור עם פאה בדיוק כמו שלו בשם לורנזו ואוהב גם ציפורים או איך שפונזי קורא להם: בעלי הכנף. התלמידים שונאים אותו והוא אותם חוץ ממלורי וקליט. רג'יב באגיטי - חברו של ספנסר לספסל הלימודים. יש לרג'יב קול צווחני שגורם לזכוכיות להישבר. מאוהב בלולו ועושה כל דבר בשביל אהבתה אף על פי שהיא משפילה אותו בכל פעם. יש לו חגורה של בילי כדי לראות אותו. רג'יב הוא השחקן הראשי בכל סרט אימה של ספנסר ובגלל העסקים של ספנסר הוא נפגש עם הרבה מפיקים ובמאים. לולו קלורי - יריבתו של ספנסר ואהובתו של רג'יב. ללולו יש משפחה עשירה ומשרת אישי בשם אדריאן שעושה בשבילה הכול. בכל פעם שרג'יב מנסה שלולו תתאהב בו אדריאן זורק\משפיל אותו. לולו מכפישה את שמו של ספנסר וגם מנסה להשפיל אותו. היא מנסה לפגוע בקריירת הקולנוען שלו אבל ספנסר מצליח לעצור את התוכנית של לולו. לולו מנסה הכול כדי שספנסר יושפל אבל בכל פעם נכשלת. קליט קלינרסון - בריון בית הספר של ספנסר. מציק לכולם בבית הספר מלבד לפופולריים ומציק במיוחד לספנסר. שאנילה באגיטי - חברתו של ספנסר לספסל הלימודים. אחותו של רג'יב. מאוהבת בספנסר. מאדאם X - מעריצה אובססיבית של בילי שרוצה ללכוד את הרוח שלו ולשים אותה בתוך צנצנת. סם הובר - אדם שעובד אצל מאדאם X ועוזר לה לתפוס את בילי, למרות שהוא לא באמת רוצה. עובד בכל מיני עבודות הסוואה שונות כדי לתפוס אותו כשהנפוצה שבהן היא שליח פיצה. כשהתחפש למורה בשם גברת הוברדייל בבית הספר של ספנסר פונזי התאהב בו. "אחי, זאת הרוח שלי", במסד הנתונים הקולנועיים IMDb (באנגלית) "אחי, זאת הרוח שלי", באתר דיסני+ סדרות (באנגלית) "אחי, זאת הרוח שלי", במסד הנתונים הקולנועיים KinoPoisk (ברוסית) אחי, זאת הרוח שלי, במיזם "אישים" לתיעוד היצירה הישראלית פרק 23, "School of Terror"
ג'ובס (סרט)

ג'ובס (באנגלית: Jobs) הוא סרט דרמה ביוגרפי אמריקאי שמבוסס על חייו של סטיב ג'ובס, החל משנת 1974 אז היה סטודנט במכללת ריד ועד להצגת האייפוד בשנת 2001. הסרט בוים על ידי ג'ושוע מייקל שטרן, נכתב על ידי מאט ויטאלי והופק על ידי מארק הולם. "ג'ובס" גם צולם על ידי שני צלמים שונים; ראסל קרפנטר צילם את הסצנות שמתרחשות בארצות הברית, ואסים בג'ג' צילם את הסצנות שמתרחשות בהודו. סטיב ג'ובס עצמו מגולם בסרט על ידי אשטון קוצ'ר, והמייסד השני של אפל, סטיב ווזניאק, מגולם על ידי ג'וש גד. "ג'ובס" היה הסרט שסגר את פסטיבל הסרטים סאנדנס של שנת 2013. אשטון קוצ'ר בתפקיד סטיב ג'ובס ג'וש גד בתפקיד סטיב ווזניאק לוקאס האס בתפקיד דניאל קוטקה ויקטור ראסוק בתפקיד ביל פרננדז אדי האסל בתפקיד כריס אספינוזה רון אלדרד בתפקיד רוד הולט נלסון פרנקלין בתפקיד ביל אטקינסון אלדן הלסון בתפקיד אנדי הרצפלד לני ג'ייקובסון בתפקיד בארל סמית דייוויד דנמן בתפקיד אל אלקורן גיילס מאתי בתפקיד ג'ונתן אייב דרמוט מלרוני בתפקיד מייק מרקולה מת'יו מודין בתפקיד ג'ון סקאלי ג'יי קיי סימונס בתפקיד ארתור רוק קווין דאן בתפקיד גיל אמיליו בראד ויליאם האנק בתפקיד פול טרל רוברט פיין בתפקיד אדגר ס. וולרד הבן ג'יימס וודס בתפקיד ג'ק דודמן ג'ון גץ בתפקיד פול ג'ובס לסלי אן וורן בתפקיד קלרה ג'ובס אנה אוריילי בתפקיד כריס-אן ברנן אניקה ברטי בתפקיד ליסה ברנן-ג'ובס (מבוגרת) אווה אקרס בתפקיד ליסה ברנן (ילדה) אבי ברמל בתפקיד לורן פאוול-ג'ובס פול ברטו בתפקיד ריד ג'ובס אמנדה קרו בתפקיד ג'ולי התסריטאי מאט ויטאלי החל לעבוד על התסריט לסרט בערך בתקופה בה סטיב ג'ובס לקח חופשת מחלה מאפל במחלת סרטן הלבלב. הבמאי ג'ושוע מייקל שטרן ציין בריאיון שכל החומר והמידע בסרט נאסף דרך מחקרים וראיונות. מארק הולם, המפיק שלנו, שכר צוות של חוקרים מומחים שסורקים את כל המידע הציבורי והפרטי על סטיב ג'ובס. מארק, התסריטאי וצוות החוקרים גם עובדים לצד צוות גדול של אנשים שעבדו באפל או עבדו לצד סטיב כדי לוודא שאנחנו מעצבים את דמותו בצורה המדויקת ביותר שאפשר בתוך גבולות אורך הסרט. הפקת הסרט החלה בחודש יוני 2012 בבית הילדות של סטיב ג'ובס בלוס אלטוס, קליפורניה, באדיבותה של אמו החורגת של סטיב, מרילין ג'ובס (שעדיין גרה שם). גם אחותו של סטיב, פאטי, עזרה באירוח הצוות. הסצנות שמתרחשות במכללת ריד צולמו באוניברסיטת קליפורניה בלוס אנג'לס. רוב הסרט צולם באזור לוס אנג'לס. מדיה וקבצים בנושא ג'ובס בוויקישיתוף אתר האינטרנט הרשמי של הסרט (באנגלית) ג'ובס, ברשת החברתית פייסבוק "ג'ובס", במסד הנתונים הקולנועיים IMDb (באנגלית) "ג'ובס", באתר נטפליקס "ג'ובס", באתר AllMovie (באנגלית) "ג'ובס", באתר Rotten Tomatoes (באנגלית) "ג'ובס", באתר Box Office Mojo (באנגלית) "ג'ובס", באתר Metacritic (באנגלית) "ג'ובס", באתר אידיבי "ג'ובס", במסד הנתונים הקולנועיים KinoPoisk (ברוסית) ארז דבורה, "ג'ובס": האפל נפל רחוק מדי מהעץ, באתר ynet, 30 באוגוסט 2013 אילן קפרוב, ‏פאק בייצור: "ג'ובס" חובבני ומיותר, באתר ‏מאקו‏, 30 באוגוסט 2013 נחום מוכיח, "ג'ובס": מנכ"ל אפל מתהפך בקברו, באתר nrg‏, 30 באוגוסט 2013 אבנר שביט‏, "ג'ובס": כל הטעויות האפשריות בדרך לעשיית ביוגרפיה, באתר וואלה, 30 באוגוסט 2013 פבלו אוטין, עכבר העיר אונליין, "ג'ובס": כשהכסף מדבר המוזות שותקות, באתר הארץ, 29 באוגוסט 2013
רשות הציבור (פירושונים)

האם התכוונתם ל... רשות הציבור – ידע והמצאות מורשים לשימוש חופשי רשות הרבים (שבת) – דין רשות הרבים לעניין ארבע רשויות השבת רשות הרבים (הלכה) – דין רשות הרבים בנושאים הלכתיים שאינם שבת
באסאס דה אינדיה

באסבאס דה אינדיה (בפורטוגזית: Bassas da India, תרגום מילולי: אגן הודו) הוא אטול לא מיושב במרכז מצר מוזמביק הנשלט בידי צרפת כחלק מאיי אפארסה. האטול התגלה לראשונה בתחילת המאה ה-16 על ידי פורטוגזים וכונה "Baixo da Judia" על שם הספינה שגילתה אותו. בשנת 1585 טבעה שם הספינה הסנטיאגו ושרידיה נמצאים שם עד היום. לאחר מכן נשכח על ידי האירופים עד שבשנת 1774 התגלה מחדש. מ-1879 האי נשלט על ידי צרפת. ב-1960 ממשלת צרפת ניתקה את איי אפארסה מהטריטוריה של מדגסקר לניהול ישיר של השר הממונה על הטריטוריות מעבר לים. בשנת 2007 צורפו האיים כאחת מחמש הטריטוריות שצרפת מאגדת תחת הארצות הדרומיות והאנטארקטיות של צרפת ולכן אינן מחולקות לקומונות ואינן משתייכות לאיחוד האירופאי. עגינה בחופי האי דורשת אישור מיוחד מממשלת צרפת. באי אין נמל אווירי או נמל ימי. האי מעגלי וכולל לגונה פנימית בעומק מקסימלי של 15 מטר. הלגונה משמשת גם כביתם של דגים רבים ושונית אלמוגים נרחבת. גובהו של האי מגיע עד לשלושה מטרים מעל פני הים. שטחו מעל פני המים היינו כ-0.2 קמ"ר. האי כולל שטח רב של אדמה מוגבהת יחסית מתחת למים, דבר הגורם לו להיות מסוכן לספינות, שרבות מהן נטרפו על פניו. האי מכוסה במים במשך רוב שעות היום (שלוש שעות לפני הגאות, במהלכה ושלוש שעות אחריה). השלטון באי נתון במרכז מחלוקות בין ממשלת צרפת לממשלת מדגסקר מאז שחרור מדגסקר מהכיבוש הצרפתי ב-1968 . ממשלת מדגסקר טוענת לשלטון על האי עקב מיקומו (האי קרוב מאוד למדגסקר). מצד שני, ממשלת צרפת טוענת לשלטון באי מכיוון ששלטה בו במשך זמן רב. בניגוד לרוב הקולוניות הצרפתיות מימי האימפריה הצרפתית, באטול אין אוכלוסייה מקומית המושפעת משלטונה באזור. השלטון באטול עצמו אינו מועיל לאף אחת מן הממשלות (הוא אינו מיושב ושטחו היבשתי קטן) אך השלטון בו מעניק אזור כלכלי בלעדי של יותר מ-123 אלף קמ"ר. האי למעשה מסווג על ידי צרפת כחלק מהארצות הדרומיות ואנטארקטיות של צרפת. מדיה וקבצים בנושא באסאס דה אינדיה בוויקישיתוף מידע על באסאס דה אינדיה מאתר הרשמי של הארצות הדרומיות והאנטארקטיות של צרפת מידע על האי מאתר worldfact ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
טד קולז'לילר

טד קולז'לילר (בטורקית: TED Ankara Kolejliler Spor Kulübü) היא קבוצת כדורסל טורקית מהעיר אנקרה, המתמודדת בליגת העל הטורקית וביורוקאפ. הקבוצה, הוקמה בשנת 1954 ומייצגת את האוניברסיטה הטכנולוגית של אנקרה. בעונת 1972/73 זכתה הקבוצה בגביע הטורקי לאחר ניצחון בסיכום גמר של שני מפגשים מול קבוצת בשיקטש. הקבוצה השתתפה בליגה הבכירה בעונות: 1966-1977, 1979-1981, 1982-1983, 1984-1985, 1990-1995, 1996-1997, 1998-2003 ו- 2006-2009. במשך השנים ירדה הקבוצה 8 פעמים לליגה השנייה ועלתה 8 פעמים. בעונת 2012/13 סיימה במקום השביעי בטבלה והפסידה בסדרת רבע הגמר 2-1 לקבוצת אנאדולו אפס. ההופעה האירופאית הראשונה של הקבוצה הייתה בעונת 1991/92 בגביע קוראץ' ובהמשך עוד שתי עונות (1992/93, 1994/95). בעונת 2013/14 תשתתף הקבוצה בשלב הבתים של היורוקאפ. הקבוצה מארחת לעיתים בהיכל TOBB הממוקם באוניברסיטה ומכיל 2,000 מקומות. ולעיתים באתאטורק ארנה המכיל 5,000 מקומות ישיבה. הגביע הטורקי: זכייה (1): 1973 אתר האינטרנט הרשמי של טד קולז'לילר
מנאמה (פירושונים)

האם התכוונתם ל... מנאמה – בירת בחריין במפרץ הפרסי מרכז עסקים ראשי, מנאמה (CBD Manama) – הלב העסקי-פיננסי והמסחרי של מנאמה מנאמה (עג'מאן) – אחת משתי מובלעות-חוץ של האמירות עג'מאן (לחצו לצפייה בתמונה מסומנת בכחול)
ג'ובאני אלבר

אלבר דה סוזה (בפורטוגזית: Giovane Élber; נולד ב-23 ביולי 1972), הידוע בשם ג'ובאני אלבר, הוא כדורגלן עבר ברזילאי, אשר שיחק כחלוץ. את מרבית הקריירה העביר בגרמניה, שם ייצג רוב הזמן את באיירן מינכן (6 עונות), וכבש בסך הכל 133 שערי בונדסליגה ב-260 משחקים עבור שלושה מועדונים שונים. בגיל 18 אלבר הצטרף לקבוצת הבוגרים של המועדון האיטלקי מילאן, בשנת 1990, אחרי שגדל במחלקת הנוער של מועדון עיר הולדתו לונדרינה. בעונתו הראשונה בסרייה א, כמעט ולא הצליח להציג נוכחות ועבר לשחק בשווייץ במדי גראסהופרס, תחילה במסגרת עסקת השאלה. במהרה התגלה כשחקן התקפי כישרוני. בין היתר, אחרי שסייע לקבוצתו לעלות של במסגרת גביע אופ"א בעונת 1992-1993, לאחר ניצחון חוץ מרשים מול ספורטינג ליסבון הפורטוגלית, משחק בו כבש צמד שערים. לאחר מעבר מ-50 שערים רשמיים עבור קבוצתו מציריך, אלבר חתם במועדון הבונדסליגה שטוטגרט, בקיץ 1994. במשחק הבכורה של אלבר בגרמניה, כבש בניצחון הביתי של שטוטגרט במסגרת הבונדסליגה 2-1 מול המבורג. את עונת הבכורה שלו סיים עם 8 שערים, כאשר בשבע העונות שלאחר מכן סיים עם מספר דו ספרתי של כיבושים. בעונת 1996-1997, אלבר כבש 17 שערי ליגה ו-3 שערי גביע עבור שטוטגרט, כולל צמד בגמר הגביע הגרמני בו ניצחה קבוצתו 2-0 את אנרג'י קוטבוס. שלשת ההתקפה של שטוטגרט בניצוחו נקראה בזמנו "משולש הקסמים" (בגרמנית: Magisches Dreieck) יחד עם קרסימיר בלאקוב ופרדי בוביץ'. בקיץ שלאחר מכן, חתם אלבר בבאיירן מינכן, בה בחמש מתוך שש עונות סיים ככובש המצטיין במועדון (מלבד עונה אחת בה קארסטן יאנקר עקף אותו). בבאיירן, זכה בארבע אליפויות בונדסליגה (כולל שני דאבלים), ליגת האלופות, הגביע הביניבשתי ועוד מספר גביעים. אחרי 6 שנים רוויות הצלחה במינכן, עזב את אלבר את גרמניה. אלבר חתם באולימפיק ליון בגיל 31, כאשר החליף את סוני אנדרסון שעבר לשחק בספרד. הוא זכה עם קבוצתו הצרפתית באליפות השלישית (מתוך 7) ברציפות, אבל לרוע מזלו סבל מפציעות שהשביתו אותו למשך כמעט שנה שלמה, בה ליון זכתה באליפות נוספת. בינואר 2005, עשה אלבר קאמבק לגרמניה, לאחר שחתם בבורוסיה מנשנגלדבך. אחרי 4 משחקי ליגה בלבד, חזר לשחק בינואר 2006 בברזיל, לאחר היעדרות של 15 שנה. קבוצתו החדשה הייתה קרוזיירו. 3 מחזורים לסיום עונתו הראשונה בקבוצה, הודיע בצער רב על פרישה עקב פציעות ואובדן אביו. עקב תחרות חזקה וקשה בסגל הברזילאי, אלבר לא הצליח לתרגם את הצלחותיו במסגרת המועדונים לרמה הבינלאומית. בעונתו הראשון כשחקן נבחרת ברזיל, 1998, כבש 6 שערים ב-6 משחקים. בשלוש השנים שלאחר מכן, שותף רק בעוד 9 משחקים עבור ברזיל, בהם הוסיף למניין כיבושיו שער בודד נוסף. גראסהופרס: הגביע השווייצרי: 1993-1994 שטוטגרט: הגביע הגרמני: 1996-1997 באיירן מינכן: בונדסליגה: 1998-1999, 1999-2000, 2000-2001, 2002-2003 הגביע הגרמני: 1997-1998, 1999-2000, 2002-2003 גביע הליגה הגרמנית: 1997, 1998, 1999, 2000 ליגת האלופות: 2000-2001 הגביע הביניבשתי: 2001 אולימפיק ליון: ליגה 1: 2003-2004, 2004-2005 גביע האלופות (צרפת): 2004 קרוזיירו: ליגת מינאס גיראס: 2006 בונדסליגה: מלך השערים לעונת 2002-2003 (בצוותא עם תומאס כריסטיאנסן) ליגת העל השווייצרית: מלך השערים לעונת 1993-1994 מדיה וקבצים בנושא ג'ובאני אלבר בוויקישיתוף ג'ובאני אלבר, באתר Transfermarkt ג'ובאני אלבר, באתר Fussballdaten.de (בגרמנית) ג'ובאני אלבר, באתר WorldFootball.net ג'ובאני אלבר, באתר National Football Teams ג'ובאני אלבר, באתר FootballDatabase.eu פרופיל המאמן, באתר Transfermarkt ג'ובאני אלבר בהיכל התהילה של באיירן מינכן
הקטה

הֵקָטֶה (ביוונית עתיקה: Ἑκάτη) היא אלה במיתולוגיה היוונית. הקטה היא אלה המתוארת באמנות ובמיתולוגיה היוונית כבעלת שלוש דמויות שונות המשויכות לישות אחת- העלמה, האם, והזקנה. בגלגולים שונים של המיתולוגיה היוונית היא נחשבה האלה האחראית על צמתים, מפתני דלתות, כישוף, לילות והירח. המקבילה לה במיתולוגיה הרומית היא האלה טריוויה, שמשמעות שמה הוא "שלוש דרכים". משרתות האלה הן האמפוזות שיצאו מתיבת פנדורה. היא נחשבת אלה כתונית ושוכנת בממלכת האדס. חוקרים רבים סבורים כי מקורה של הקטה הוא באנטוליה, ומשם נדדה למצרים, שם היא הייתה מוכרת בשם חֶקֶת, האלה המצרית בעלת ראש הצפרדע. לאחר מכן, היא הגיעה לתרבות היוונית הקדמונית. היוונים שינו את שמה ומעמדה: שמה השתנה להקטה, והיא הייתה אחראית על כישוף במקום על נישואים. הקטה היא בתם של אסטריה ופרסס. ילדיה הם האמפוזות. כמו כן, הקטה היא סבתה של מדיאה, שירשה ממנה את כוחות הכישוף שלה, ולפי גרסה אחת היא אמה של המכשפה המפורסמת קירקה. הקטה מוזכרת בסדרת הרומנים הגרפיים סנדמן ובסדרה המבוססת עליה. אמפוזות מוזכרות בסדרה פרסי ג'קסון והאולימפיים, וכך גם קירקה שמוזכרת ביחד עם מדיאה, שמופיעה בספר הגיבור האבוד, הארי פוטר ואבן החכמים וגם בסדרת פרסי ג'קסון. הקטה מוזכרת בסדרה באפי ציידת הערפדים במספר לחשי-כישוף לאורך העונות. כוכב הלכת המינורי 100 Hekate (אנ'), שהתגלה ב-1868 על ידי ג'יימס קריג ווטסון נקרא על שמה. הקטה מוזכרת בסדרת הטלוויזיה הרפתקאותיה המצמררות של סברינה. הקטה מוזכרת בספר האלכימאי, מאת מייקל סקוט, מסדרת הספרים הסודות של ניקולס פלמל בן האלמוות, בתור קדמונית המעירה את כוחותיה של סופי. היא מופיעה גם בספר בית האדס, מאת ריק ריירדן. מדיה וקבצים בנושא הקטה בוויקישיתוף הקטה, באתר אנציקלופדיה בריטניקה (באנגלית) הקטה, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
אוסאמה אל-באז

אוסאמה אל-באז (בערבית: أسامة الباز; 6 ביולי 1931 – 14 בספטמבר 2013) היה דיפלומט מצרי ויועץ בכיר לנשיא מצרים חוסני מובארכ. אל-באז למד משפטים באוניברסיטת קהיר, ולאחר מכן למד מספר שנים בארצות הברית והוא בעל תואר שלישי מבית הספר למשפטים בהרווארד. לאחר מכן הצטרף לשירות החוץ המצרי, כשבין היתר היה יועץ של שר החוץ המצרי איסמעיל פהמי ובשנת 1977 קיבל דרגת שגריר. הוא התפרסם לאחר ששר החוץ פהמי התפטר במחאה על כוונתו של אנואר סאדאת לבקר בירושלים, אז מונה אל באז ליועצו של הנשיא לעניין המשא ומתן עם ישראל והיה (יחד עם בוטרוס בוטרוס ראלי, דיפלומט ומזכ"ל האו"ם בין השנים 1992-1996) ממכיני הביקור של סאדאת בישראל. כמו כן היה שותף פעיל בדיוני המשא ומתן וממנסחי הסכם השלום שנחתם בין המדינות. לאחר עלותו לשלטון מינה חוסני מובארכ את אל-באז ליועצו הבכיר והיה מקורב אליו במשך עשרות שנים. בין היתר היה אחראי מטעם השלטון המצרי על הנושא הפלסטיני והיה בקשר רצוף עם גורמים בישראל. אחיו הצעיר, פארוק אל-באז, הוא גאולוג מצרי-אמריקאי שהתפרסם כמי שחקר את קרקע הירח והיה שותף בתוכנית אפולו ובהנחתת אדם על הירח. מדיה וקבצים בנושא אוסאמה אל-באז בוויקישיתוף ג'קי חורי, מת אוסמה אלבאז, מאדריכלי הסכם השלום בין ישראל ומצרים, באתר הארץ, 16 בספטמבר 2013 ערך זה הוא קצרמר בנושא דיפלומטים ובנושא מצרים. אתם מוזמנים לתרום לוויקיפדיה ולהרחיב אותו.
דוד אברהם ספקטור

הרב דוד אברהם ספקטור (ט' באב ה'תשט"ו - י"ב בתשרי ה'תשע"ד; 9 באוגוסט 1955 - 16 בספטמבר 2013) היה רב ומחבר ספרים תורניים ישראלי. נולד באמסטרדם שבהולנד, ועלה לישראל בשנת 1974 לאחר מלחמת יום הכיפורים. למד בישיבת מרכז הרב ובכולל מר"ץ והיה מתלמידיו של הרב צבי יהודה הכהן קוק. שימש כרב האוניברסיטה העברית בירושלים, רב היישוב נוקדים שבגוש עציון ורב צבאי בדרגת רב-סרן. משנת ה'תשנ"ט (1998) ועד לפטירתו שימש כרב שכונת גבעת שרת בבית שמש. תפקידיו ברבנות בית שמש כללו את האחריות על העירובין והמקוואות של המועצה הדתית בעיר. במקביל שימש כרב בית הכנסת "אוהל יונה מנחם" בעיר וכמרצה במכללת אמונה בירושלים. לאחר פטירתו נקרא על שמו אחד המקוואות בבית שמש, וכמו כן בנו בנה על שמו מקווה בגבעת סנה יעקב הסמוכה להר ברכה. בב' טבת תשפ"ב נקרא רחוב על שמו בבית שמש "דרך הרב ספקטור" היה נשוי לחיה ואב לאחד עשר. הרב ספקטור חיבר מספר ספרים, ובהם: "אל-דוד", שו"ת אקטואלי שפרסם בעת שהיה רבה של נוקדים (אל-דוד) "טהרת ארץ ישראל" - על דיני טומאה וטהרה "תורת ארץ ישראל" - על פרשת השבוע ספר הגבאי - הלכות גבאי בית הכנסת. תורגם ויצא לאור גם באנגלית בית שמש שו"ת דרמה, הלכה שו"ת אומנות, הלכות הקשורות באומנות ישי קרוב, הרב דוד אברהם ספקטור הלך לעולמו, באתר ערוץ 7, 16 בספטמבר 2013 ברוך דיין האמת: הגאון הרב דוד אברהם ספקטור זצ"ל(הקישור אינו פעיל), באתר כיכר השבת סרט לזכרו בעריכת אולפני אתרוג סרט לזכרו שהוכן בקהילת "אוהל יונה מנחם" בבית שמש, בה שימש הרב 15 שנה הלווייתו ערב מלווה מלכה לעילוי נשמתו בהשתתפות הרב ישראל מאיר לאו,רבנים ואישי ציבור סרט על מקוואות ממוסדות דור ודור בהשתתפות הרב ספקטור זצ"ל, סרטון באתר יוטיוב מאמרו של הרב ספקטור זצ"ל על יחסו של הרב קוק לתיאטרון ,אתר מכללת אורות. ערב התעוררות שערכו לרפואתו חלק א', סרטון באתר יוטיוב ערב התעוררות שערכו לרפואתו חלק ב', סרטון באתר יוטיוב דוד אברהם ספקטור (1954-2013), דף שער בספרייה הלאומית מקווה ע"ש הרב ספקטור זצ"ל ביישוב בשומרון | שמשנט חדשות | גרסה להדפסה, באתר shemeshnet.co.il
טאוטולוגיה

האם התכוונתם ל... טאוטולוגיה – מאפיין של טקסט ספרותי או רטורי טאוטולוגיה – מונח בתחשיב הפסוקים של תחום הלוגיקה המתמטית
מתקן מעצר למהגרים הארמונדסוורת'

מתקן מעצר למהגרים הארמונדסוורת' (באנגלית: Harmondsworth Immigration Removal Centre) הוא מתקן מעצר למהגרים בלתי חוקיים בהארמונדסוורת', רובע הילינגדון בלונדון, ליד נמל התעופה לונדון הית'רו. המתקן נמצא בשכנות למתקן המעצר קולנברוק ויכול להכיל כ-615 גברים. בשנת 2006, דיווח כתב הגרדיאן, אלן טראוויס, כי מאז מהומות שהתחוללו במתקן המעצר בשנת 2004, המקום מנוהל ביד קשה. המפקחת הראשית של בתי הסוהר, אנה אוורס, צוטטה בכתבה באומרה כי במתקן יש שימוש מופרז בכוח. בחודש ינואר 2008 המפקחת הראשית וצוותה ערכו בדיקת פתע במתקן וגילו שיפורים משמעותיים שיושמו בו מאז בדיקת הפיקוח הקודמת. משנת 2000 ועד 2006 התאבדו במתקן שלושה עצירים. כלא דרטמור מתקן המעצר הארמונדסוורת' באתר סוכנות ההגירה הבריטית (באנגלית) http://www.ukba.homeoffice.gov.uk/aboutus/organisation/immigrationremovalcentres/harmondsworth http://www.theguardian.com/uk/2006/nov/28/prisonsandprobation.immigration ערך זה הוא קצרמר בנושא לונדון ובנושא מבנים. אתם מוזמנים לתרום לוויקיפדיה ולהרחיב אותו.
מנהל ספורטיבי

בכדורגל, מנהל ספורטיבי או מנהל מקצועי (לעיתים מכונה בשמו האנגלי General Manager) הוא איש ניהול בכיר במועדוני כדורגל, האחראי על הנושא המקצועי במועדון. לעיתים קרובות אופי תפקידו של המנהל הספורטיבי אינו ברור, ויכולים להיות הבדלים גדולים בין תפקידיהם של מנהל ספורטיבי אחד לשני. המנהל הספורטיבי נמצא למעשה בתווך בין המאמן להנהלה, כשמצד אחד ידיעותיו בכדורגל מאפשרות לו לייעץ להנהלה ולסייע לקבל החלטות ולתכנן השקעות בצורה נכונה ומצד שני הוא מאפשר למאמן להתמקד באימונים ובביצועי הקבוצה על המגרש. המנהל הספורטיבי, כשזה מגדיר מדיניות ושיטות עבודה במועדון, יכול גם לאפשר המשכיות ויציבות כשמאמנים מתחלפים. לרוב מעורב המנהל הספורטיבי גם ברכישות שחקנים, בבחירת אנשי הצוות המקצועי ולעיתים גם במחלקות הנוער. לעיתים, בעקבות העדר ההגדרה הברורה לתפקיד, נוצרים חיכוכים בין המנהל הספורטיבי למאמן. במועדוני הכדורגל בישראל השימוש במנהל ספורטיבי אינו נפוץ, וכל ההחלטות מתקבלות על ידי הבעלים ומאמני הקבוצות בלבד. שונה מאלו מכבי תל אביב, שבין השנים 2012–2017 העסיקה בתפקיד המנהל המקצועי את ז'ורדי קרויף. או גל אלברמן המשמש כמנהל הספורטיבי של מכבי חיפה מאז 2021. בקבוצות אחרות בישראל למנות אנשי מקצוע בתפקידים דומים אך ללא הצלחה מרובה. מכבי חיפה העסיקה בעבר שני אנשים בתפקיד: מוחמד אלאך וטור-כריסטיאן קרלסן. הפועל תל אביב העסיקה את אייל ברקוביץ' ועומר בוקסנבוים כמנהלים מקצועיים ללא הצלחה. בעברית מקובל להתייחס למנהל הספורטיבי לעיתים גם בשם "מנג'ר" (מאנגלית: Manager). במקור האנגלי, ולעיתים גם בעברית, מתייחסת המילה לכל מאמן ראשי של קבוצת כדורגל. מדיה וקבצים בנושא מנהל ספורטיבי בוויקישיתוף אוריאל דסקל, מי צריך להיות הבוס?, באתר כלכליסט, 2 בספטמבר 2013 אוריאל דסקל, ג'ורדי הכובש, באתר כלכליסט, 30 ביוני 2015 אוריאל דסקל, המנהלים הספורטיביים אחראים לדומיננטיות הספרדית באירופה, באתר כלכליסט, 5 במאי 2016 אורי קופר, לא מקצועי: למה בכדורגל הישראלי ויתרו על המנהלים המקצועיים?, באתר ynet, 7 בספטמבר 2020
פרנבזוס השני

פרנבזוס השני (ביוונית: Φαρνάβαζος, בלטינית: Pharnabazus) היה מצביא ומדינאי פרסי, בנו של פרנאקס השני, נכדו של פרנבזוס הראשון ונינו של ארטבזוס. הוא ואבותיו משלו כאחשדרפנים בסטרפיה של פריגיה שעל ההלספונטוס מאז 478 לפנה"ס. מושבם היה בדסקיליום. אחרי פרנבזוס שלט בסטרפיה בנו ארטבזוס. על פי מחקרו של תיאודור נלדקה היה פרנבזוס צאצא של אוטאנס, אחד מאנשיו של דריווש הראשון בעת רצח סמרדיס ותפיסתו את השלטון. פרנבזוס נזכר לראשונה כסטרפ של פרובינקיה זו בשנת 413 לפנה"ס. לאחר שנצטווה על ידי דריווש השני מלך פרס לאסוף מס עובד חריג בגודלו מן הערים היווניות באיוניה, ניהל משא ומתן עם ספרטה – כפי שעשה גם טיספרנס הסטרפ של קאריה – ופתח במלחמה עם אתונה. היריבות בין שני הסטרפים, מביניהם היה פרנבזוס נמרץ והחלטי לאין שיעור יותר, פגעה בניהולה התקין של המלחמה. לאחר המלחמה הסתכסך פרנבזוס עם המצביא הספרטני ליסנדרוס. מדיה וקבצים בנושא פרנבזוס השני בוויקישיתוף פרנבזוס השני, באתר אנציקלופדיה בריטניקה (באנגלית) ערך זה כולל קטעים מתורגמים מהערך Pharnabazus מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
עג'מאן (פירושונים)

האם התכוונתם ל... עג'מאן – אחת משבע האמירויות המרכיבות את איחוד האמירויות הערביות עג'מאן (עיר) – עיר הבירה לחוף המפרץ הפרסי של האמירות עג'מאן מועדון הכדורגל עג'מאן – מועדון כדורגל מהעיר עג'מאן עג'מאן (שבט) – שבט בדואי בצפון מזרח חצי האי ערב